open-index/open-wikipedia-markdown huggingface dataset:
Čedžu-do

náhľad|Satelitný pohľad na Čedžu.

**Čedžu-do** (čedžusky: 제주도; kórejsky: 제주도; IPA: [tɕeːdzudo]) je najväčším ostrovom Kórejskej republiky. Má rozlohu 1,833.2 km2 a tvorí 1,83% celkovej rozlohy krajiny. Od roku 2006 je špeciálnou autonómnou provinciou. Hlavným mestom provincie je Čedžu.

Ostrov leží vo Východočínskom mori, juhozápadne od Kórejského polostrova. Je lokalitou svetového dedičstva UNESCO a patrí tiež medzi regióny Kórey s najviac zachovanou tradíciou šamanizmu.Natáčali tu aj veľa kórejských seriálov a filmov.

Ostrov vznikol sopečnou činnosťou pred približne 2 miliónmi rokov. V jeho strede sa nachádza sopka Halla s nadmorskou výškou 1950 m. n. m., ktorá je jeho najvyššou horou a zároveň najvyššou v Kórejskej republike. Podnebie na ostrove je mierne, teplota v zime málokedy klesá pod 0 °C. Je populárnou dovolenkovou destináciou, veľká časť jeho ekonomiky sa opiera o turizmus. 

## História
Ostrov bol dnešným človekom obývaný od skorého neolitu. O založení a skorej histórii kráľovstva Tamna (탐라) na jeho území neboli objavené historické záznamy. Podľa legendy sa jeho traja božskí zakladatelia Go (고), Yang (양) a Bu (부) vynorili z troch dier v zemi. Tieto diery, nazývané Samsonghjol (삼성혈), sú dodnes zachované v meste Čedžu. Ostrov bol nezávislým kráľovstvom do roku 938 n.l. kedy sa stal vazalským štátom počas dynastie Korjo. Tamna zaniklo v roku 1404, kedy ho čosonský kráľ Tchädžong začlenil pod centrálnu správu. Počas týchto dynastií sa používal ako miesto politického exilu a na chov koní. Holanďan Hendrik Hamel ostrov predstavil západnému svetu po priplávaní v roku 1653. Status provincie získal v roku 1946. V roku 1948 tu vypuklo partizánske povstanie.

## Etymológia
Ostrov mal v priebehu dejín rôzne názvy:

* Toi
* Tongjongdžu (동영주; 東瀛州)
* Džuho (주호; 州胡)
* Tchammora (탐모라; 耽牟羅)
* Somna (섭라; 涉羅)
* Tangna (탁라; 乇羅)
* Tamna (탐라; 耽羅)
* Quelpart, Quelparte
* Džunwonhado ( 준원하도; 준원下島 doslova ,"južná časť polostrova")
* Tchäksungnido (택승리도, doslova "pokojný horúci ostrov Čosonu")
* Samdado (삼다도, doslova "ostrov troch hojností")

Názov Quelpart pochádza z francúzštiny a bol používaný najmä Európanmi, počas okupácie Japonskom bol ostrov známy pod názvom Sajšú. Portugalskí moreplavci ho volali Ilha de Ladrones ("ostrov zlodejov").

## Jazyk
Čedžuský jazyk patrí do jazykovej rodiny kórejských jazykov. Má rôzne názvy: *Čedžumal* (čedžuská reč), *Čedžu saturi* (čedžuský dialekt) alebo dnes často *Čedžu-o* (čedžuský jazyk). V roku 2010 ho UNESCO klasifikovalo ako kriticky ohrozený.

Národný inštitút kórejského jazyka a Kórejské ministerstvo školstva ho klasifikujú ako dialekt kórejčiny, nie samostatný jazyk. Podľa starších záznamov v literatúre aj novších výskumov monolingválni ľudia s kórejčinou ako rodným jazykom tomuto dialektu bez učenia nerozumejú.

## Referencie

## Iné projekty

## Zdroj

Kategória:Ostrovy
Kategória:Kórejská republika
Kyselina 4-maleylacetyloctová

**Kyselina 4-maleylacetyloctová** (**MAA**) je intermediát v metabolizme fenylalanínu a tyrozínu. Jeho konjugovanou zásadou je **4-maleylacetoacetát**. 

## Metabolizmus
MAA vzniká pôsobením homogentizát-1,2-dioxygenázy, ktorá štiepi homogentizát pomocou molekulárneho kyslíka:

: homogentizát + O2 → 4-maleylacetoacetát

MAA sa potom ďalej premieňa na fumarylacetoacetát. Túto reakciu katalyzuje 4-maleylacetoacetátizomeráza:

: 4-maleylacetoacetát ↔ fumarylacetoacetát

Ako koenzým tejto reakcie sa uplatňuje glutatión. Táto reakcia môže prebiehať i neenzymaticky, ale takisto prebieha za účasti glutatiónu.

Alternatívne sa MAA môže premieňať na sukcinylacetoacetát, ale mechanizmus tejto redukcie nie je známy. MAA sa takisto môže dekarboxylovať za vzniku maleylacetónu.

## Klinický význam
Predpokladá sa, že MAA vykazuje podobnú reaktivitu ako fumarylacetoacetát, konkrétne že pôsobia ako alkylačné činidlá. V jednej štúdii, ktorá porovnávala mutagenicitu MAA a fumarylacetoacetátu, však nebola preukázané, že by MAA bola výrazne mutagénna a táto mutagenicita nezávisí na množstve prítomného glutatiónu.

V prípade nedostatočnej aktivity maleylacetoacetátizomerázy dochádza k hromadeniu MAA, avšak presné následky tejto metabolickej poruchy nie sú známe. Predpokladá sa, že by mala mať podobné následky ako dedičná tyrozinémia typu I, pri ktorej dochádza k hromadeniu fumarylacetoacetátu, ktorá ovyplyvňuje pečeň, obličky a periférne nervy. MAA bola teda navrhnutá ako diagnostický marker pre nedostatočnosť maleylacetoacetátizomerázy. 

## Referencie

## Zdroj

Kategória:Ketokyseliny
Kategória:Enóny
Kategória:Diketóny
Pageboy

**Pageboy** môže byť:
* memoáre od Elliota Pagea, pozri Pageboy (memoáre)
* typ pageru od Motoroly, pozri Motorola Pageboy a Motorola Pageboy II
Kallyntéria

náhľad|Erechtheion, chrám na severnom okraji Akropole v Aténach náhľad|Bronzová lampa v tvare vojnovej lode, 5. stor. pred Kr., Múzeum Akropoly v Aténach
**Kallyntéria** () bola staroveká aténska slávnosť, oslavovaná zrejme 24. dňa atického mesiaca thargelión. Počas tohto sviatku sa konalo jarné upratovanie v chráme Athény a pravdepodobne sa vymenil aj olej v lampe *„večného ohňa“*, ktorý tam horel.
 
Kallyntéria bola aténska slávnosť, oslavovaná na počesť bohyne Atény, ktorá úzko súvisela s Plyntériou. Učenci sa rozchádzajú v tom, či sa Kallyntéria oslavovala pred alebo po Plyntérii. Podľa J. Mansfielda a S. Hornblowera sa táto slávnosť konala o niečo skôr, možno 22. thargelióna, kým Ch. Sourvinou-Inwoodová a N. Robertson predpokladajú, že sa konala bezprostredne po Plyntérii, možno 28. thargelióna. Byzantský učenec Fotios uvádza, že tu išlo o dve slávnosti (obsahovo blízke), oslavované bezprostredne po sebe, pričom Kallyntériu chronologicky umiestňuje na prvé miesto.
 
Názov sviatku bol zrejme odvodený od slova *kallynein* (*καλλὺνεὶν, „skrášliť, ale aj oprášiť, zamiesť, rozžiariť“*).  Vzhľadom na viacvýznamovosť slova, nie je celkom isté, či bol tento sviatok venovaný len upratovaniu svätyne (Aténa Polias nemala na Akropole samostatný chrám, ale bola uctievaná v Erechtheione.) alebo aj výzdobe kultovej sochy. Napriek tomu sa predpokladá, že socha Atény mohla byť počas Kallyntérie  prezlečená alebo vyzdobená (a potom možno do Plyntérie prikrytá látkou alebo „rúchom“.).  
  
Nemecký historik a klasický filológ Ludwig Deubner vyslovil hypotézu, že počas Kallyntérie (v mesiaci thargelión) mali Aténčania vhodnú príležitosť každoročne dopĺňať olejom (a potom ju zapáliť) zlatú lampu Atény (mnohými neskoršími učencami to nebolo prijaté, podľa nich sa lampa zrejme dopĺňala olejom počas sviatku Arrhéforia na konci atického roku ). Pausanias o tejto lampe uvádza: „*[[Kallimachos (sochár)|Kallimachos]] zhotovil bohyni zlatú lampu. Naplnia ju olejom a čakajú do toho istého dňa budúceho roka. Tak dlho v nej olej vydrží, aj keď lampa svieti vo dne i v noci. Knôt je totiž vyrobený z karpasijskeho ľanu (zrejme z azbestu ), ktorý jediný z druhov tkanín nehorí. Nad svietidlom čnie potom až k stropu bronzová lampa, ktorá odvádza dym nahor.“* 

Olejové lampy, *„posvätné svietidlá“* na aténskej Akropole boli vyrobené zo vzácnejších materiálov, a potom zasvätené Aténe, patrónke mesta, počas celého archaického a klasického obdobia. Bronzovú závesnú lampu v podobe atickej vojnovej lode našiel v roku 1862 nemecký archeológ K. Bötticher vo vnútri Erechtheionu, možno blízko jej pôvodného miesta.
  
## Referencie

 
Kategória:Starogrécke sviatky
Hokejová liga majstrov 2022/2023

**Hokejová liga majstrov 2022/23** bola ôsmym ročníkom Hokejovej ligy majstrov, európskeho turnaja v ľadovom hokeji. Turnaja sa zúčastnilo 32 tímov pričom kvalifikácia je iba po športovej stránke. Šesť zakladajúcich líg má v súťaži po tri až päť tímov (na základe štvorročného ligového rebríčka). Ostatné ligy majú v súťaži jeden tím.

Víťazom turnaja sa stala Tappara Tampere, ktorá vyhrala vo finále nad Luleå HF výsledkom 3:2.

## Kvalifikácia
Na turnaji sa predstavilo 32 tímov z rôznych európskych popredných líg. Šesť zakladajúcich líg malo v súťaži 24 tímov a k nim sa pridali majstri z Dánska, Slovenska, Francúzska, Spojeného kráľovstva, Nórska, Poľska a Slovinska a víťaz Kontinentálneho poháru. Tímy z Bieloruska neboli pozvané na turnaj kvôli politickej situácie v krajine a ukrajinský klub HC Donbas musel odstúpiť zo súťaže kvôli Ruskej invázii na Ukrajinu. Namiesto nich bola na turnaja pozvaná HK Olimpija Ľubľana.

Kvalifikačné kritéria sú založené na nasledujúcich pravidlách:

# Úradujúci víťaz Hokejovej ligy majstrov
# Majster ligy (víťaz play-off)
# Víťaz základnej časti
# Vicemajster po základnej časti
# Tretí tím po základnej časti
# Štvrtý tím po základnej časti
# Piaty tím po základnej časti

Poznámka: Majstri národnej ligy v Spojenom kráľovstve sa určuje po skončení základnej časti.

## Tímy

## Harmonogram
Harmonogram súťaže je nasledovný.

## Skupinová fáza

### Skupina A

### Skupina B

### Skupina C

### Skupina D

### Skupina E

Poznámky

* O postupe rozhodli vzájomne zápasy

### Skupina F

### Skupina G

### Skupina H

## Play-off

### Osemfinále

### Štvrťfinále

### Semifinále

## Finále

## Najproduktívnejší hráči

## Referencie

## Zdroj

Kategória:Hokejová liga majstrov
Bernard de Ventadour

**Bernart de Ventadorn** () môže byť:

* okcitánsky trubadúr, pozri Bernart de Ventadorn
* puyský biskup, pozri Bernard III. (puyský biskup)

## Literatúra
*
Parazit (film)

***Parazit*** (, ) je juhokórejská čierna komédia z roku 2019. Réžie sa ujal Bong Joon-ho, ktorý sa podieľal aj na produkcii a písaní scenára spolu s Jin-won Han. Hlavné roly obsadili Song Kang-ho, Lee Sun-kyun, Cho Yeo-jeong, Choi Woo-shik a Park So-dam.

Film mal premiéru na Medzinárodnom filmovom festivale v Cannes dňa 21. mája 2019, kde sa mu podarilo ako prvému juhokórejskému filmu získať cenu Zlatú palmu. Film mal premiéru v Južnej Kórei dňa 30. mája 2019. Na Slovensku mal premiéru dňa 5. decembra 2019.

Vo februári 2020 celosvetovo zarobil 204 miliónov dolárov a stal sa tak najzárobkovejším filmom Bong Joon-hoa a aktuálne je devätnástym najzárobkovejším filmom v histórii Južnej Kórey.

## Ocenenia
Film získal dve ceny Critics' Choice Movie Awards, cenu Zlatý glóbus, tri nominácie na cenu Satellite Awards, Cenu Združenia filmových a televíznych hercov a mnoho ďalších cien. Film bol tiež nominovaný na šesť Oscarov a štyri nominácie vyhralOscar za najlepší pôvodný scenár, Oscar za najlepšiu réžiu, Oscar za najlepší cudzojazyčný film a Oscar za najlepší film. Ocenenie za najlepší film tak bolo prvýkrát udelené neanglicky hovorenému filmu. Film bodoval aj na domácej pôde a to na 56. udeľovaní cien Baeksang Arts Awards, kde získal hneď 3 ceny.

## Dej
Rodina Kim býva v pivničnom byte a nemá zrovna moc dobré obdobie. Rodičia Ki-taek a Chung-sook prežívajú vďaka nízkopríjmovým prácam, ich deti Ki-woo a Ki-jung nemôžu ísť z finančných dôvodov na vysoké školy. Ako spása sa ukáže návšteva Ki-woova kamaráta Min-hyuka, ktorý odchádza študovať do zahraničia a chce, aby po ňom kamarát prevzal brigádudoučovanie študentky Da-hye z bohatej rodiny Park. Rodina Kim sa potom postupne vynaliezavými spôsobmi infiltruje do rodiny Park ako ich zamestnanci. Všetko sa zamotá vo chvíli, keď rodina Park odchádza kempovať a do domu sa vracia ich bývalá gazdiná.

## Obsadenie
* Song Kang-ho ako Kim Ki-taekotec z rodiny Kim
* Lee Sun-kyun ako Park Dong-ikotec z rodiny Park
* Cho Yeo-jeong ako Park Yeon-kyomatka z rodiny Park
* Choi Woo-shik ako Kim Ki-woosyn z rodiny Kim
* Park So-dam ako Kim Ki-jungdcéra z rodiny Kim
* Lee Jung-eun ako Moon-gwanggazdiná rodiny Park
* Jang Hye-jin ako Choong-sookmatka z rodiny Kim
* Park Myung-hoon ako Geun-semanžel Moon-gwang
* Jung Ji-so ako Park Da-hyedcéra rodiny Park
* Jung Hyun-jun ako Park Da-songsyn rodiny Park
* Park Keun-rok ako Yoonšofér rodin Park
* Park Seo-joon ako Min-hyukkamarát Kim Ki-wooka

## Referencie

## Externé odkazy
* 
* 

## Zdroj

Kategória:Filmy Kórejskej republiky
Kategória:Filmy z 2019
Kategória:Filmy podľa názvu
Gărbavijat most (Triavna)

**Gărbavijat most** (, doslova *Hrbatý most*), alebo **Kivgirenijat most** (, doslova *Kamenný most*), prípadne aj **Gornijat most** (, doslova *Horný most*), alebo **Starinnijat most** (, doslova *Starý most*) je kamenný most z polovice 19. storočia na rieke Trevnenska reka, ktorý sa nachádza v meste Triavna v Gabrovskej oblasti v severnom Bulharsku.

Stavba má pridelený štatút kultúrnej pamiatky miestneho významu.

## Lokalita
Gărbavijat most sa nachádza v historickej časti mesta Triavna. Je súčasťou súboru budov historického námestia „Ďado Nikola“ (, doslova *námestie deda Nikolu*). Prepája historický architektonický ansábel na námestí s architektonickým historickým ansáblom budova na ulici „P. R. Slavejkov“ (, doslova *ulica P. R. Slavejkova*) na ktorú z námestia vedie.

## Dejiny
Pohľad na most zo severu|náhľad|vľavo
Výstavba mostu prebehla v rokoch 18441845 (literatúra uvádza aj roky 18421845). Most bol postavený ako náhrada dreveného mostu, ktorý na mieste už stál predtým.

V roku 1967 získal most štatút kultúrnej pamiatky miestneho významu. Na moste prebehli niekoľkokrát reštauračné práce a to v rokoch 19721975, v roku 2000 a v roku 2013.

## Charakteristika
Autorom stavby je trevnenský staviteľský majster Dimităr Sergiuv.

Most je postavený zo žltého pieskovca. Je dlhý 25 metrov a široký 4 metre. Je symetrický s tromi mostnými oblúkmi. Centrálny mostný oblúk je široký 5,50 metra a menšie postranné oblúky sú široké približne 2 metre.

Vo vrchnej časti je most zakončený parapetom z kamenných dosiek, ktoré sú spojené dokopy železnými skobami, pričom spoje sú zaliate olovom. V centrálnej časti mostu sú dve protiľahlé kamenné dosky vyššie s polkruhovým zakončením a s reliéfovou výzdobou z vnútornej strany (z vonkajšej strany sú hladké). Tieto centrálne kamenné dosky sú vysoké približne 1,60 metra.

## Štatút a dôvod pamiatkovej ochrany
Kategória: kultúrna pamiatka miestneho významu, súčasť pamiatkovo chráneného architektonického ansábla Centralnijat ploštad.

Rok vyhlásenia: 1967 

Dôvod pamiatkovej ochrany: architektonicko-staviteľská hodnota stavby

Oficiálny názov na zozname kultúrnych pamiatok: *Starinnijat most* (, doslova *Starý most*) 

## Galéria

GarbaviyatBridge-Tryavna007.jpg|celkový pohľad na most zo severu
GarbaviyatBridge-Tryavna022.jpg|pohľad na most z juhu
GarbaviyatBridge-Tryavna019.jpg|na mostepohľad zo západu na východ od ulice *P. R. Slavejkov* k historickému námestiu
GarbaviyatBridge-Tryavna017.jpg|na mostepohľad z východu na západ od historického námestia k ulici *P. R. Slavejkov* 
GarbaviyatBridge-Tryavna011.jpg|centrálna časť mostu
GarbaviyatBridge-Tryavna018.jpg|ozdobná kamenná doska v centrálnej časti mostného parapetu
GarbaviyatBridge-Tryavna012.jpg|detailný pohľad na centrálny mostný oblúk
GarbaviyatBridge-Tryavna013.jpg|detailný pohľad na jeden z bočných mostných oblúkov
GarbaviyatBridge-Tryavna008.jpg|detail z fasády


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Mosty v Bulharsku
Kategória:Architektúra z 1845
Bogota (vrch)

**Bogota** () je vrch v Slanských vrchoch, krajinnom celku Matransko-slanskej oblasti. Leží nad obcou Svinica, približne  východne od Košíc. 

## Poloha
Nachádza sa na juhu strednej časti pohoria, v geomorfologickom podcelku Bogota. Vrch leží v Košickom kraji, v okrese Košice-okolie a zasahuje na katastrálne územie obce Svinica a Slanské Nové Mesto. Najbližšími sídlami sú západne situované obce Svinica, Ďurkov a Ruskov, južne Slančík, Slanské Nové Mesto a Zemplínska Teplica, východne Malé Ozorovce, Trnávka a Dargov a severne Košický Klečenov. 

## Opis
Bogota leží v centrálnej časti rovnomenného podcelku, ktorému dal vrch názov a je jeho dominantou. Je súčasťou hlavného hrebeňa Slanských vrchov, vedúceho od severu z Dargovského priesmyku južným smerom do Slanského sedla. Západne sa nachádza Črepník (), Margita () a Roháč (), severne Hrad (), Ploská (), Tereš (), Lazy (), Mošník () a Ščob (), východne Veľký () a Malý Žiar (), Čertov kameň () a Kapoveň () a južne Dlhý vrch (), Veľký Milič () a Hradisko (). Severovýchodné a západné svahy odvodňujú prítoky Svinického potoka a Bystrý potok do Oľšavy v povodí Hornádu, na južnom úbočí pramení rieka Roňava v povodí Bodrogu a z východných častí voda odteká riečkou Chlmec do Ondavy. Na vrchole stoja vojenské objekty a vedie sem cesta, značený turistický chodník však nie. Juhovýchodná časť masívu je súčasťou prírodnej rezervácie Krčmárka. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné vidieť okolité vrcholy Slanských vrchov, Košickú kotlinu, Východoslovenskú nížinu a Volovské vrchy, výnimočne aj Tatry, Čiernu horu, Branisko, Čergov a Vihorlatské vrchy.

## Prístup
Na vrchol nevedie značená turistická trasa, no úbočím prechádza  červeno značená trasa z lokality Regeta cez rázc. Maliniak do Dargovského priesmyku. Zo Zemplínskej Teplice vedie na rázc. Maliniak  zeleno značená trasa. 

## Referencie

## Pozri aj
* Slanské vrchy
* Bogota (geomorfologický podcelok)
* Zoznam vrcholov v Slanských vrchoch

## Externé odkazy
* Poloha na turistickej mape

Kategória:Vrchy v Slanských vrchoch
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Svinica (okres Košice-okolie)
Kategória:Slanské Nové Mesto
Hlinica

**Hlinica** môže byť:
* prítok Hornádu, pozri Hlinica (prítok Hornádu)
* prítok Sukovského potoka v povodí Laborca, pozri Hlinica (prítok Sukovského potoka)

__DISAMBIG__
Doug Jones

**Doug Jones** môže byť:

*americký herec (nar. 1960), pozri Doug Jones (herec)
*americký politik (nar. 1954), pozri Doug Jones (politik)

Jones, Doug
Hniezdiská sťahovavých vtákov pozdĺž pobrežia Žltého mora a Pochajského zálivu

Pod názvom **„hniezdiská sťahovavých vtákov pozdĺž pobrežia Žltého mora a Pochajského zálivu“** () bolo v roku 2019 zaradených do zoznamu svetového dedičstva UNESCO viacero prílivových zón Žltého mora a Pochajského zálivu v provincii Ťiang-si v Číne. Žiadosť o zaradenie chránených území do svetového dedičstva by mala prebiehať v dvoch fázach. Prvá fáza aplikácie bola úspešná v roku 2019 a druhá fáza je plánovaná na neskôr.

Veľké množstvo vtákov, vrátane niektorých z najohrozenejších druhov na svete, je závislé na pobrežných hniezdiskách, ktoré využívajú ako zastávku na preperenie, odpočinok, zimu alebo hniezdenie.

## Poloha
Vtáčie rezervácie sa rozkladajú na najväčšom wattovom pobreží na svete, nachádzajúcom sa na pobreží Žltého mora a zálivu Po-chaj. Sedimenty wattového pobrežia pochádzajú z veľkých čínskych riek, ako je Žltá rieka, Jang-c’-ťiang, Ja-lu, Liao-che, Chaj-che atď. Časti wattového pobrežia, ktoré boli v prvej fáze uznané ako svetové dedičstvo, sa nachádzajú v okresoch Še-jang, Tching-chu, Ta-feng a Tung-tchaj v meste na úrovni prefektúry Jen-čcheng v provincii Ťiang-su v Číne a zahŕňajú niekoľko prírodných rezervácií. Ide o najväčšiu prílivovú oblasť na západnom pobreží Pacifiku. Wattové pobrežie v jeho súčasnom rozsahu bolo v podstate vytvorené pred rokom 1855, keď sa v tejto oblasti vlievala Žltá rieka do Žltého mora. V roku 1855 sa jej tok posunul na sever.

Rezervácia sa skladá z dvoch častí, jedna je na sever od mesta Jen-čcheng a druhá je na juh od neho. Rezervácie sú od seba vzdialené 30 kilometrov, na ktorých sa rozkladá prístav Ta-feng.

## Biologické unikáty
Vtáčie rezervácie sú súčasťou najväčších prílivových mokrín na svete a predstavujú jedno z biologicky najrozmanitejších pobreží na svete. Pozostávajú z delt, piesočnatých brehov, útesov, slanísk, rybníkov a ryžových polí. Územie je biotopom 415 druhov vtákov, medzi ktoré patria aj ohrozené a vzácne sťahovavé a vodné vátčie druhy, akými sú pobrežník lopatkozobý, kalužiak kulíkovitý, pobrežník tenkozobý, lyžičiar čiernočelý, bocian čiernozobý, žeriav čierno-biely a hvizdák tmavochrbtý.

V prihláške na uznanie vtáčích rezervácií za svetové dedičstvo napísanej Čínou a zverejnenej UNESCOm je dôvodom zaradenia do svetového dedičstva význam miestneho wattového pobrežia ako miesta zhromažďovania, odpočinku a hniezdenia sťahovavých vtákov a ako miesta pre rozmnožovanie mnohých druhov rýb a kôrovcov. Vtáky vyskutujúce sa v tomto regióne migrujú v rámci východoázijsko-australázijskej ťahovej cesty, ktorá pokrýva územia 22. štátov na severnej a južnej pologuli a v rámci ktorej ročne migruje 50 miliónov vtákov. Vtáčie rezervácie majú preto globálny význam ako ekosystém pre tieto živočíšne druhy, z ktorých mnohé sú ohrozené.

## Referencie


## Zdroj
* 

Kategória:Lokality Svetového dedičstva v Číne
Bernard III.

**Bernard III.** (, ) môže byť:

* gróf z Melgueil v rokoch 989 až 1055, pozri Bernard III. (Melgueil)
* gróf z Bigorre v rokoch 1090 až 1113, pozri Bernard III. (Bigorre)
* gróf z Armagnacu v rokoch 1098 až 1110, pozri Bernard III. (Armagnac)
* tarbeský biskup v rokoch 1141 až 1175, pozri Bernard III. (tarbeský biskup)
* saské knieža (žil 1140 až 1212), pozri Bernard III. (Sasko)
* paderbornský biskup v rokoch 1204 až 1223, pozri Bernard III. (paderbornský biskup)
* biskup z Puy (†1255), pozri Bernard III. (puyský biskup)
* slobodný pán z Lippe v rokoch 1230 až 1265, pozri Bernard III. (Lippe)
* anhaltsko-bernburský princ v rokoch 1323 až 1348, pozri Bernard III. (Anhalt)
* nîmeský biskup v roku 1324, pozri Bernard III. (nîmeský biskup)
* badenbadenský markgróf v rokoch 1515 až 1536, pozri Bernard III. (Baden-Baden)
* sasko-meiningenský vojvoda v rokoch 1914 až 1918, pozri Bernard III. (Sasko-Meiningen)

## Pozri aj
* Bernard
* Bernard I.
* Bernard II.
* Bernard (prvé meno)

__DISAMBIG__
Makoto Hasebe

**Makoto Hasebe** ( * 18. január 1984, Fudžieda, Japonsko) je bývalý kapitán japonského národného mužstva a hráč Eintrachtu Frankfurt, kde hrá na pozícií stopéra.

## Klubová kariéra

### Urawa Red Diamonds
Po absolvovaní strednej školy sa v roku 2002 prebojoval do klubu Urawa Reds. V sezóne 2003 sa stal stálicou ich seniorského tímu. Prevažne hral ako defenzívny stredopoliar. The Reds vyhrali v roku 2006 prvýkrát v klubovej histórii ligový titul v J1 League a v roku 2007 získali historicky prvý titul v Lige majstrov AFC.

V októbri 2007 bolo oznámené, že taliansky tím AC Siena zo Serie A mal záujem o jeho služby.

### VfL Wolfsburg
Makoto sa napokon upísal bundesligovému Wolfsburgu a stal sa prvým japonským hráčom, ktorý kedy hral za tento klub. V roku 2009 sa stal druhým japonským hráčom, ktorý vyhral titul v Bundeslige.

29. apríla 2010 bolo oznámené, že Hasebe predĺžil s Wolfsburgom zmluvu do roku 2012.

17. septembra 2011 sa Hasebe ocitol v bránke na posledných deväť minút v zápase vonku proti  Hoffenheimu. Wolfsburg  zápas prehral 3:1, pričom Hasebe inkasoval tretí gól Hoffenheimu v 85. minúte. 3. decembra 2011 odohral svoj 100. bundesligový zápas.

### 1. FC Norimberg
2. septembra 2013 Hasebe podpísal  zmluvu na tri roky s 1. FC Norimberg.

### Eintracht Frankfurt
Hasebe sa na sezónu 2014/15 presťahoval do bundesligového tímu Eintracht Frankfurt, kde sa okamžite presadil do základnej zostavy a vo svojej prvej sezóne vynechal iba jeden súťažný zápas. Pod vedením nového trénera Frankfurtu Nika Kovača bol v sezóne 2015/16 po prvý raz umiestnený na post stredného obrancu a na tejto pozícií hra dodnes. V tej istej sezóne hral vo finále DFB-Pokal, ktorý Franfkurt prehral 2:1 s Borussiou Dortmund.

V sezóne 2017/18 skončil s Eintrachtom v tabuľke Bundesligy na ôsmom mieste a opäť si zahral finále DFB-Pokal. V ňom po výhre 3:1 nad Bayernom Mníchov klub vyhral svoj prvý titul po vyše 30 rokoch. 

Na začiatku sezóny 2020/21 bol japonský hráč vo veku 36 rokov najstarším hráčom v Bundeslige. Po odchode Davida Abrahama z tímu v januári 2021 sa Hasebe stal dočasným kapitánom klubu. 18. mája 2022 vyhral Hasebe titul v Európskej lige UEFA a ako náhradník nastúpil vo finále proti Rangers FC.

## Úspechy
### Urawa Red Diamons
* Liga majstrov AFC: 2007
* Japonská liga: 2006
* 2. japonská liga: 2. miesto: 2004
* Emperors Cup: 2005, 2006
* Japonský pohár: 2003
* Japonský superpohár: 2006

### VfL Wolfsburg
* Bundesliga: 2008/09

### Eintracht Frankfurt
* DFB-Pokal: 2017/18
* Európska liga UEFA: 2021/22

### Japonsko
* Majstrovstvá Ázie vo futbale: 2011
* Kirin Cup: 2008, 2009, 2011

## Referencie

## Zdroj

Kategória:Hráči Eintracht Frankfurt
Kategória:Hráči 1. FC Nürnberg
Kategória:Hráči VfL Wolfsburg
Kategória:Hráči Fußball-Bundesligy
Kategória:Hráči Majstrovstiev sveta vo futbale 2018
Kategória:Hráči Majstrovstiev sveta vo futbale 2014
Kategória:Hráči Majstrovstiev sveta vo futbale 2010
Malopoľský dialekt

**Malopoľský dialekt** (poľ. *dialekt małopolski*) je zoskupenie regionálnych variantov poľštiny v okolí historického regiónu Malopoľsko. Presné územie je ťažké vymedziť z dôvodu rozšírenosti jeho prvkov, ako aj pre existenciu prechodných subdialektov.

V rámci malopoľského dialektu sa okrem iných zvyčajne rozlišujú nasledujúce nárečia: podkarpatsko-krakovské, sieradzské, kielecko-sandomierzske, staršie východné a novšie východné. 

Malopoľský dialekt má dlhotrvajúcu liturgickú tradíciu, najmä v porovnaní s ostatnými poľskými nárečovými oblasťami. Existuje v ňom napísaných mnoho kníh a básní.

Medzi spoločné znaky malopoľského dialektu patria:

* „mazurzenie“ (t.j. vyslovovanie hlások /s, z, t͡s, d͡z/ namiesto spisovných /ʂ, ʐ, t͡ʂ, d͡ʐ/)
* spodobovanie neznelých obštruentov na znelé, a to aj na rozhraní slov, napr.: *kot leci* [kɔd ˈlɛt͡ɕi] (spisovná poľština: [kɔt ˈlɛt͡ɕi])
* rozličná nazalizácia (alebo jej neprítomnosť) v prípade hlások /ɔ̃/ a /ɛ̃/ v rôznych častiach nárečovej oblasti
* zlučovanie skupín záverových a frikatívnych spoluhlások do afrikatívnych spoluhlások, napr.: *trzysta* [ˈt͡ʂɨsta] (spisovná poľština: [ˈtʂɨsta] alebo [ˈt͡ʂʂɨsta])
* častý prízvuk na prvej slabike, tiež prízvuk na poslednej slabike vo vokatíve (na rozdiel od prízvuku na predposlednej slabike, ktorý je bežný v iných variantoch poľštiny)
* časté používanie častice „że“ v imperatíve ("weźże" vs. "weź" – vezmi)

## Referencie

## Zdroj

Kategória:Západoslovanské jazyky
Kategória:Nárečia poľštiny
Lesíkový potok

**Lesíkový potok** je potok v regióne Horný Zemplín v Prešovskom kraji v okrese Medzilaborce na území obce Čertižné. Je pravostranným prítokom Laborca. Nachádza sa v geomorfologickom celku Laborecká vrchovina. Má dĺžku .
## Sútok zdrojníc
Začína sa sútokom zdrojníc v nadmorskej výške  v juhozápadnej časti územia obce Čertižné na východnom úpätí lesa Šafranský kút v zmiešanom lesnom a poľnohospodárskom extraviláne v okrese Medzilaborce v Prešovskom kraji. Južná zdrojnica pramení v  v priestore lesa Lesíky západne od vrchu Lesíky so  Severná zdrojnica  pramení v  v lese Klin v blízkosti slovensko – poľskej štátnej hranice. 

## Opis toku
Od sútoku zdrojníc tečie východným smerom cez trvalé trávne porasty v extraviláne obce Čertižné pôvodným meandrujúcim korytom, obmýva severné úpätie vrchu a pasienka Lesíky so . Ľavým brehom obmýva úpätie pasienka a poľa Poľana a pravým brehom úpätie poľa Hŕbok. Smer na východ si zachováva až do svojho ústia. V  na okraji centrálnej časti intravilánu ústi do Laborca ako jeho pravostranný prítok. Pramení, preteká a ústi na území obce Čertižné. Nemá prítoky. 

## Pôvod názvu
Názov vodného toku má pôvod v názve vrchu a pasienka Lesíky, ktorého severné úpätie potok v svojej hornej časti toku obmýva. Pôvodný význam názvu lesa bol výskyt rozsahom alebo vzrastom malého lesa v gramatickom množnom čísle.  Z toponyma Lesíky rozšírením o formant prídavného mena *-ový*, podobne ako klátový, klenový, a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Lesíkový potok ako súčasť veľmi početnej skupiny názvov v slovenskej toponymii, najmä hydronymii. Hydronymum *Lesíkový potok* bolo štandardizované v roku 1990. V dnešnej slovenskej štandardizovanej hydronymii hydronymum Lesíkový potok je jedinečným názvom (december 2023).
## Referencie

Kategória:Potoky na Slovensku
Kategória:Vodné toky v okrese Medzilaborce
Kategória:Vodné toky v Laboreckej vrchovine
Kategória:Čertižné
Paris-Saclay

náhľad|Paris-Saclay
náhľad|HEC Paris
náhľad|Ecole polytechnique

**Paris-Saclay** je technologický a vedecký park neďaleko Saclay v oblasti Île-de-France. Zahŕňa výskumné inštitúcie, dve veľké francúzske univerzity s vysokými školami (*grandes écoles*) a tiež výskumné centrá súkromných spoločností. V roku 2013 Technology Review zaradil Paris-Saclay medzi 8 najlepších výskumných klastrov na svete. V roku 2014 predstavoval takmer 15 % francúzskej vedecko-výskumnej kapacity.

Prvé osídlenie na miestach dnešného technologického parku pochádza z 50. rokov 20. storočia a v priebehu 70. rokov 20. storočia a prvého desaťročia 21. storočia sa rozširovalo. V súčasnosti prebieha niekoľko projektov rozvoja kampusu, vrátane premiestnenia niektorých zariadení.

Táto oblasť je teraz domovom mnohých najväčších európskych high-tech spoločností, ako aj dvoch najlepších francúzskych univerzít, Université Paris-Saclay (CentraleSupélec, ENS Paris-Saclay, ...) a Institut polytechnique de Paris (École Polytechnique, Télécom ParisTech, HEC Paris, ...). V rebríčku ARWU 2020 je Université Paris-Saclay na 14. mieste na svete za matematiku a na 9. mieste na svete za fyziku (1. v Európe).

Cieľom bolo posilniť klaster a vytvoriť medzinárodné vedecké a technologické centrum, ktoré by mohlo konkurovať iným high-tech okresom ako Silicon Valley alebo Cambridge, MA.

## Referencie


## Externé odkazy
* Paris-Saclay 

## Iné projekty

Kategória:Île-de-France (región)
Kategória:Vedecké parky vo Francúzsku
Lazy (vrch v Slanských vrchoch)

**Lazy** () je vrch v Slanských vrchoch, krajinnom celku Matransko-slanskej oblasti. Leží nad obcou Vyšná Kamenica, približne  východne od Košíc. 

## Poloha
Nachádza sa v strednej časti pohoria, v geomorfologickom podcelku Mošník. Vrch leží v Košickom kraji, v okrese Košice-okolie a na katastrálnom území obce Nižná Kamenica. Najbližšími sídlami sú na západnom úpätí situované obce Nižná Kamenica a Vyšná Kamenica, severozápadne sa nachádzajú Herľany, severne Banské, východne Cabov, juhovýchodne Dargov a juhozápadne Košický Klečenov. 

## Opis
Vrch Lazy leží v centrálnej časti podcelku Mošník, v hlavnom hrebeni vedúcom z Mošníka () do Dargovského priesmyku. Západným smerom sa nachádza Holubia hora (), Osláš () a Viničná (), severným Malé Brdo () a Mošník (), východným Stredná hora (), Lazy - východný vrchol (), Strechový vrch () a Pece () a južným Veľký () a Malý Žiar (), Tereš (), Bogota () a Ploská (). Severné a západné svahy odvodňujú prítoky Svinického potoka do Oľšavy v povodí Hornádu, z južných odteká Pecovým jarkom do Trnávky v povodí Ondavy a z východných častí voda odteká Bačkovským potokom do Tople. Vrcholom prechádza značený turistický chodník. 

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných častí je tak možné vidieť okolité vrcholy Slanských vrchov, Košickú kotlinu, Východoslovenskú nížinu, Vihorlatské vrchy a Volovské vrchy, výnimočne aj Tatry, Čiernu horu, Branisko a Čergov.

## Prístup
* po  červeno značenej turistickej trase:
** od juhu z Dargovského priesmyku cez rázc. Pod Pecami
** od severu z Herlianskeho sedla cez sedlo Mošník
* po  žltej značke z Dargova cez rázc. Spálená stráň
* po  modro značenej trase z Herlian cez sedlo Mošník 

## Referencie

## Pozri aj
* Slanské vrchy
* Mošník (geomorfologický podcelok)
* Zoznam vrcholov v Slanských vrchoch

## Externé odkazy
* Poloha na turistickej mape

Kategória:Vrchy v Slanských vrchoch
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Nižná Kamenica
Robert Golob

**Robert Golob** (* 23. január 1967, Šempeter pri Gorici, Slovinsko) je slovinský podnikateľ a politik, ktorý od roku 2022 zastáva funkciu predsedu vlády Slovinska a lídra Hnutia Sloboda.

## Raný život a vzdelanie
Golob získal doktorát z elektrotechniky na Univerzite v Ľubľane v roku 1994. Po vyštudovaní bol postdoktorandským Fulbrightovým vedcom v Spojených štátoch na Georgia Institute of Technology v Atlante.

## Obchodná kariéra
V roku 2004 Golob spoluzakladal energetickú obchodnú spoločnosť GEN Energija, ktorá je štátnou spoločnosťou, a kde zostal riadiťeľom až do roku 2021.

## Politická kariéra
Od mája 1999 do júna 2000 bol Golob štátnym tajomníkom ministerstva hospodárstva vo vláde vedenej premiérom Janezom Drnovšekom zo strany LDS. V roku 2002 bol zvolený do Mestského zastupiteľstva v Novej Gorici a túto funkciu zastával do roku 2022. V roku 2011 sa Golob pripojil k strane Pozitívne Slovinsko, ktorú založil primátor Ľubľany Zoran Janković. V rokoch 2013 a 2014, s rastúcim napätím vo vnútri strany medzi jej zakladateľom a predsedom Zoranom Jankovićom a premiérkou Alenkou Bratušekovou, hral Golob sprostredkovateľa medzi oboma frakciami. Po definitívnom zlome v strane v apríli 2014 vstúpil do odštiepenej Strany Alenky Bratušekovej (SAB), čím sa stal jedným z jej podpredsedov. Po slabom výkone SAB v následných voľbách v roku 2014, keď strana získala iba štyri kreslá, sa Robert Golob od politiky na celoštátnej úrovni vzdialil a zostal aktívny len na miestnej úrovni v obci Nová Gorica; v rokoch 2010 až 2014 predsedal susedskému snemu Kromberk-Loke, pričom jedným z jeho členov zostal do roku 2022.

Keď sa v roku 2021 skončil jeho mandát predsedu GEN-I a po tom, čo nedostal ďalší, sa rozhodol Golob opäť angažovať v politike.

## Predseda vlády (2022 – súčasnosť)
[náhľad| Golob a ukrajinský prezident [Volodymyr Oleksandrovyč Zelenskyj|Volodymyr Zelenskyj v Kyjeve, 31. marca 2023.]]
V januári 2022 Golob prevzal malú mimoparlamentnú Stranu zelených akcií (Z.Dej) a premenoval ju na Hnutie Sloboda. Dňa 24. apríla 2022 v slovinských parlamentných voľbách získalo Hnutie Sloboda 34,6%, a teda 41 kresiel v 90-člennom Národnom zhromaždení.

Sociálni demokrati, ďalšia stredoľavá strana, oznámili, že sa pripoja k vláde vedenej Golobom, spolu s Ľavicou, čo Golobovi získalo väčšinu v zákonodarnom zbore. Dňa 25. mája 2022 Národné zhromaždenie vymenovalo Goloba za predsedu vlády Slovinska.

Golob kritizoval vojenské operácie Izraelu v pásme Gazy počas vojny Izraelu a Hamásu. V reakcii na to v máji 2024 jeho vláda odsúhlasila uznanie palestínskeho štátu, a 5. júna schválil 90-členný slovinský parlament 52 hlasmi za uznanie Palestíny, čím sa Slovinsko stalo 147. krajinou, ktorá uznáva Palestínu.

## Osobný život
Golob bol ženatý s Janou Nemec Golobovou vyše tridsať rokov. Majú tri deti. Začiatkom roku 2023 sa rozišli, prešli rozvodom a Golob žil s bývalou modelkou Tinou Gaberovou v Ľubľane.

## Referencie

## Iné projekty

## Zdroj

Kategória:Slovinskí politici
Kategória:Predsedovia vlády Slovinska
Kategória:Fulbrightovi štipendisti
Kategória:Absolventi Ľubľanskej univerzity
Perinbaba a dva svety

***Perinbaba a dva svety*** je slovensko-český rozprávkový film režiséra Juraja Jakubiska, pokračovanie vianočnej rozprávky *[[Perinbaba]]* z roku 1985. Film mal na Slovensku premiéru dňa 7. decembra 2023, niekoľko mesiacov po smrti režiséra Jakubiska. Rozprávka je natočená pomocou mnohých digitálnych a počítačových technológií.

## Dej
Lukáš sa vybral do sveta hľadať šťastie a radosť. Rozmýšľa nad ním jeho krstná mama, nebeská bytosť Perinbaba. Do rozprávkovej krajiny prebytku, kam ho Perinbaba vedie, prichádza Lukáš neskoro. Kráľovské mesto je zrazu prekliate. Zázračný a čarovný baran zmizol, tam, kde rástli na stromoch koláče, panuje nevedomosť, strach a obavy. Nebojácny a odvážny Lukáš sa zaviaže, že toto prekliatie zničí. Nakoniec sa však musí rozhodnúť, čo je mu bližšie: bohatstvo alebo láska?

## Herecké obsadenie
* Lukáš FrlajsLukáš, syn Jakuba a Alžbetky
* Valéria FrištikLucia
* Giulietta MasinaPerinbaba (vo filme mala digitálnu podobu)
* Ivan Romančíkkráľ 
* René Štúrkrkavčí bojovník
* Daniel Nekonečný Principál 
* Andrea Verešovákňažná
* Ľubomír Paulovičknieža
* Darija Pavlovičová a Sabina Skalickámladá zubatá
* Ľudmila Swanová a Albín Medúzstará zubatá
* Valerie Kaplanovástará zubatá (zábery z prvého filmu)
* Petra Vančíková-KolevskáAlžbetka, matka Lukáša
* Klára CibulováČervenovlasá
* Lívia Bielovičnevesta na svadbe
* Matúš Kvietikženích na svadbe
* Valerie Zawadskávdova po starostovi
* Ľuba Lomnickáperníkárka
* Václav Upír Krejčíasistent kniežaťa
* Katarína Hlinkovážltovlasá divožienka
* Zlatica Schörfelldováremeselníčka
* Denisa Biskupová?

## Fakty a zaujímavosti
* Režisér filmu Juraj Jakubisko sa premiéry filmu nedožil, zomrel viac ako deväť mesiacov pred uvedením filmu. Zahájenie filmu bolo niekoľkokrát posunuté kvôli pandémii COVID-19.
* Natáčalo sa na východnom Slovensku, v meste Přerove, Kežmarok, Gelnica, Podbieli a vo filmových štúdiách.
* Nakrúcanie začalo ešte vo februári 2017 a trvalo dva roky. Podieľal sa na ňom takmer 100 členný štáb a popri hlavných postavách aj niečo vyše 300 komparzistov.
* Na pokračovaní legendárnej Perinbaby sa pracovalo 10 rokov.
* Za prvý týždeň videlo na Slovensku film 52 670 divákov.
* Rozprávka bola nasadená do rekordných 101 kín, uviedla distribučná spoločnosť Bontonfilm.
* Podľa autora hudby Ondřeja Soukupa existuje 200 verzií strihu filmu, čo tímu, ktorý skladal hudbu, prinieslo komplikácie.

## Referencie

## Externé odkazy
* Oficiálny web 
* 
* 
* 
* 

Kategória:Filmy z 2023
Kategória:Filmy podľa názvu
Kategória:Filmy režírované Jurajom Jakubiskom
Kategória:Slovenské filmové rozprávky
Jaroslav Šedivý

**Jaroslav Šedivý** môže byť:

* český historik, diplomat a politik (1929 – 2023), pozri Jaroslav Šedivý (diplomat)
* český pedagóg a matematik (1934 – 1988), pozri Jaroslav Šedivý (matematik)
* český budeník (*1947), pozri Jaroslav Šedivý (bubeník)

Šedivý, Jaroslav
Lisovanie

**Lisovanie** je: 
*všeobecne: činnosť alebo proces, ktorý využíva pôsobenie tlaku
*v spracovaní materiálov:
**oddeľovanie tekutiny od tuhého zvyšku, pozri lisovanie (separácia)
**spájanie sypkých materiálov do vhodných tvarov, pozri lisovanie (zhutňovanie)
*v strojárstve: 
**zastaraný názov pre technologické operácie tvárnenia, pozri tvárnenie
**vytváranie spoja dvoch súčiastok s presahom, pozri lisovanie (montáž)

## Referencie


__DISAMBIG__
Vitaj doma, brate!

***Vitaj doma, brate!*** je slovenská komédia z roku 2022, ktorú režíroval Peter Serge Butko. V hlavných úlohách si zahrali Róbert Jakab, Petra Polnišová, Anna Šišková a Vladimír Černý. Film mal na Slovensku premiéru 18. augusta 2022.

## Dej
Bláznivá letná komédia o Slovákoch na Balkáne.

## Herecké obsadenie

## Fakty a zaujímavosti
* Titulnú pieseň s názvom „Tvojho brata brat má brata“ pre film napísala a nahrala slovenská skupina Horkýže Slíže.
* Natáčalo sa na Slovensku a v Srbsku.

## Referencie

## Externé odkazy
* 
* 
*  

Kategória:Filmy z 2022
Kategória:Filmy podľa názvu
Kategória:Slovenské filmy
Kategória:Slovenské filmové komédie
Jo Stafford

**Jo Stafford** (* 12. november 1917, Coalinga, Kalifornia, USA† 16. júl 2008, Los Angeles, Kalifornia, USA) bola americká speváčka.

Spevu sa venovala už od detstva. Pôvodne chcela byť opernou speváčkou, neskôr však začala vystupovať so svojimi sestrami ako The Stafford Sisters. Následne pôsobila v skupine The Pied Pipers. Svoju prvú sólovú nahrávku, pieseň „Little Man with a Candy Cigar“, urobila v roku 1941. V roku 1944 podpísala nahrávaciu zmluvu so spoločnosťou Capitol Records. Neskôr nahrala množstvo ďalších piesní. V polovici šesťdesiatych rokov značne obmedzila vystupovanie a po roku 1975 prestala vystupovať úplne (znova vystupovala až v roku 1990). Zomrela v roku 2008 vo veku deväťdesiatich rokov.

## Referencie

## Iné projekty

## Externé odkazy
* Jo Stafford na Allmusic 

Kategória:Speváčky USA
Kategória:Džezové speváčky USA
Kategória:Popové speváčky USA
Kategória:Držitelia ceny Grammy
Kategória:Interpreti Capitol Records
Kategória:Interpreti Columbia Records
Kategória:Osobnosti z Kalifornie
Lieta v tom

***Lieta v tom*** je česko-slovenská romantická komédia z roku 2023, ktorú režíroval Tomáš Dianiška. V hlavných úlohách si zahrali Kristína Svarinská, Kryštof Hádek, Taťjana Medvecká. Film mal na Slovensku premiéru 21. decembra 2023 a v Česku 14. decembra 2023.

## Dej
Romantická komédia o Lukášovi (Kryštof Hádek), ktorého matka trpí vážnou srdcovou chorobou a zostáva jej už len pár dní života. Aby svojej mame (Taťjana Medvecká) splnil najväčšie prianie, požiada Lukáš svoju susedku, bývalú striptérku Natáliu (Kristína Svarinská), ktorá je v piatom mesiaci tehotenstva, aby sa vydávala za jeho priateľku. Nečakane sa však nájde darca srdca. Mama sa po operácii vracia do života, ale keďže ju nesmie nič rozrušiť, sú Lukáš a Natália nútení ďalej hrať milostný pár.

## Herecké obsadenie

## Fakty a zaujímavosti
* Natáčalo sa najmä v Česku.

## Referencie

## Externé odkazy
* 
* 
* 
*  

Kategória:Filmy z 2023
Kategória:Filmy podľa názvu
Kategória:České filmy
Kategória:České filmové komédie
Kategória:Slovenské filmy
Kategória:Slovenské filmové komédie
Črchlina

**Črchlina** () je vrch v Slanských vrchoch, krajinnom celku Matransko-slanskej oblasti. Leží nad obcou Banské, približne  juhozápadne od Vranova nad Topľou. 

## Poloha
Nachádza sa v strednej časti pohoria, v geomorfologickom podcelku Makovica. Vrch leží na hranici Košického a Prešovského kraja a okresov Košice-okolie a Vranov nad Topľou a zasahuje na katastrálne územia obce Rankovce a Juskova Voľa. Najbližšími sídlami sú juhozápadne situované Herľany a Rankovce, západne sa nachádzajú Mudrovce a Kecerovský Lipovec, severozápadne Červenica, severovýchodne Juskova Voľa a východne obec Banské. 

## Opis
Črchlina leží v centrálnej časti podcelku Makovica, v hlavnom hrebeni vedúcom z Makovice () do Herlianskeho sedla. Západným smerom sa nachádza Holá hora (), Hlavatovská () a Rankovské skaly (), južným Malé Brdo (), Lazy (), Mošník () a Strechový vrch (), východným Mazolín (), Múr () a Medvedia () a severným Jasova skala (), Menší vrch () a Makovica (). Západné svahy odvodňuje potok Hrabovec, južné Svinický potok, oba smerujúce do Oľšavy v povodí Hornádu, východné Čirchlinský potok a severozápadné Medvedí potok v povodí Tople. Vrcholom prechádza značený turistický chodník a na severozápadných svahoch sa nachádza prírodná pamiatka Skaly pod Pariakovou.

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných častí je tak možné vidieť okolité vrcholy Slanských vrchov, Košickú kotlinu, Východoslovenskú nížinu, Vihorlatské vrchy a Volovské vrchy.

## Prístup
* po  červeno značenej turistickej trase:
** od juhu z Herlianskeho sedla cez rázc. Vyžník
** od severu z Makovice
* po  zeleno značenej trase z Herlian cez rázc. Vyžník
* po  modrej značke z Juskovej Vole cez Makovicu 

## Referencie

## Pozri aj
* Slanské vrchy
* Makovica (geomorfologický podcelok)
* Zoznam vrcholov v Slanských vrchoch

## Externé odkazy
* Poloha na turistickej mape

Kategória:Vrchy v Slanských vrchoch
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Vrchy v okrese Vranov nad Topľou
Kategória:Rankovce
Kategória:Juskova Voľa
Tyra Banksová

**Tyra Banksová** (; * 4. december 1973, Inglewood, Kalifornia, USA) je americká modelka, moderátorka, speváčka a herečka. Historicky, je prvou Afroameričankou, ktorá bola na titulnej obálke časopisov GQ a Sports Illustrated Swimsuit Issue. V rokoch 2005 až 2010 uvádzala vlastnú talkshow s názvom *The Tyra Banks Show*.

## Detstvo a mladosť

Banksová sa narodila ako Tyra Lynne Banks v meste Inglewood v Kalifornii. Má brata Devina, ktorý je od nej o päť rokov starší. Keď mala Banksová šesť rokov, jej rodičia sa rozviedli. 

## Kariéra

### Modeling
Začínala ako modelka, vo veku 15 rokov počas štúdia na strednej škole. Odmietli ju štyri modelingové agentúry predtým, než ju prijali L.A. Models. Ako 16 ročná prešla do Elite Model Management. Istý čas kvôli práci modelky žila v Miláne. 
vľavo|náhľad|232x232bod|Banksová v roku 1995.
Objavila sa na obálkach časopisov ako napríklad Elle; Harper's Bazaar; Vogue; Cosmopolitan; Seventeen and Teen Vogue. Zúčastňovala sa módnych prehliadkok pre Chanel, Oscar de la Renta, Yves Saint Laurent, Anna Sui, Christian Dior, Donna Karan, Calvin Klein, Giorgio Armani, Sonia Rykiel, Michael Kors, Herve Leger, Valentino, Fendi a mnoho ďalších. 

Bola jednou z mála černošských modeliek, ktoré dosiahli status supermodelky. Ďalej bola prvou černoškou na obálke Sports Illustrated Swimsuit Issue a prvou Afroameričankou na obálke GQ.

V roku 1997 získala cenu VH1 za „Supermodelku roka“. V tom istom roku bola prvou Afroameričankou vybranou na titulnú stranu katalógu Victoria's Secret a stala sa anjelom Victoria's Secret. V súčasnosti vystupuje pod modelingovým menom BanX.

### Televízia a film

Svoju prvú hereckú rolu získala v roku 1993, v niekoľkých epizódach televízneho seriálu *The Fresh Prince of Bel-Air*. O rok neskôr, mala výraznejšiu úlohu, vo filme *Higher Learning*, po boku Omara Eppsa a Kristy Swanson.

V roku 2000 hrala vo filmoch *[[Divoké kočky]]* a *V životnej veľkosti*. V roku 2002 hrala vo filme *Halloween: Vzkriesenie*. Hosťovala v televíznom seriáli *Gossip Girl*. 

V rokoch 2005 až 2010 uvádzala vlastnú talkshow s názvom *The Tyra Banks Show*, ktorú zároveň produkovala aj jej produkčná spoločnosť. V roku 2008 Banksová vyhrala cenu Daytime Emmy za svoju prácu a produkciu v *The Tyra Banks Show*. 

V rokoch 2020 až 2022 uvádzala show *[[Dancing with the Stars]].*  

## Súkromný život

Banksová randila s nórskym fotografom Erikom Aslom. V januári 2016 sa im narodil biologický syn prostredníctvom náhradného materstva.

Banksová sa venuje filantropii. 

## Iné projekty

## Externé odkazy
* 
* 

## Zdroj

Kategória:Modelky USA
Kategória:Moderátori USA
Kategória:Filmové herečky USA
Kategória:Televízne herečky USA
Kategória:Osobnosti USA afroamerického pôvodu
Kategória:Osobnosti USA anglického pôvodu
Kategória:Filantropi
Kategória:Osobnosti z Kalifornie
Jedeme na teambuilding

***Jedeme na teambuilding*** je česko-slovenská bláznivá komédia z roku 2023, ktorú režírovala Zuzana Marianková. V hlavných úlohách si zahrali Jakub Prachař, Anna Polívková, Vojtěch Kotek a Petra Polnišová. Film bude mať na Slovensku premiéru 11. januára 2024 a v Česku 28. decembra 2023.

## Dej
Bláznivá rodinná komédia o miešaní práce s oddychom.

## Herecké obsadenie

## Fakty a zaujímavosti
* Natáčalo sa najmä na Slovensku (Bratislava, Hotel pod Lipou RESORT, Modra a na Bielom kríži).
* Tomáš Mischura počas celého filmu nepovie ani slovo.
* Jedná se o remake rumunského filmu *Sázka na teambuilding* (2022).

## Referencie

## Externé odkazy
* 
* 
* 
*  

Kategória:Filmy z 2023
Kategória:Filmy podľa názvu
Kategória:České filmy
Kategória:České filmové komédie
Kategória:Slovenské filmy
Kategória:Slovenské filmové komédie
Heather Matarazzo

**Heather Matarazzo** (* 10. november 1982, Long Island, New York, USA) je americká herečka, známa z filmov *Welcome to the Dollhouse * (1995), *[[Diablov advokát (film)|Diablov advokát]]* (1997), *Stávka!* (1998), *[[Vreskot 3]]* (2000), *[[Denník princeznej]]* (2001), *Klub príšerných žien* (2002), *[[Denník princeznej 2: Kráľovstvo v ohrození]]* (2004), *Hostel 2* (2007), *Sestry* (2015) a *[[Vreskot (film z roku 2022)|Vreskot]]* (2022).

## Detstvo a mladosť
Biologická matka Heather Matarazzo mala pôvodom írsko-americký pôvod. Jej otec bol Ír. Bola adoptovaná a vychovávaná rodinou Matarazzo, ktorá má taliansko-americký pôvod.

## Kariéra
Herectvu sa venuje od jej šiestich rokov. V roku 1995 hrala hlavnú úlohu vo filme *Welcome to the Dollhouse*. Za svoj herecký výkon si prevzala cenu Independent Spirit Award.

V roku 2001 hrala jednu z vedľajších úloh v romantickej komédii *Denník princeznej*. Jej rolu, Lilly Moscovitz si zopakovala aj v druhej časti filmu v roku 2004.

V roku 2007 hrala vo filme *Hostel 2*. V roku 2015 po boku Tiny Fey, Amy Poehler a Mayi Rudolph hrala vo filme *Sestry*. O rok neskôr hrala po boku Katee Sackhoff vo filme *Girl Flu*.

V roku 2023 dabovala jednu z vedľajších postáv v animovanom filme *Prianie*.

## Súkromný život
Matarazzová sa v roku 2004 verejne priznala k homosexuálnej orientácii. V roku 2008 bola zasnúbená s hudobníčkou Caroline Murphy, s ktorou chodila do roku 2012. Od roku 2018 je jej manželkou Heather Turman.

## Iné projekty

## Externé odkazy
* 
* 

## Zdroj

Kategória:Detskí herci
Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Držitelia ceny Independent Spirit Award
Kategória:LGBT osobnosti USA
Kategória:Osobnosti USA írskeho pôvodu
Kategória:Osobnosti zo štátu New York